«Երեւանի h.32 մանկապարտեզ» ՀՈԱԿ-ի եւ Երեւանի ենթակայության մանկապարտեզների տարիքային խմբերում երեխաների հաճախելիությունը չի նույնականացվում ցուցակային թվի հետ: Հաստատությունների խմբերի բեռնաթափման գործընթացը կարգավորման փուլում է: Վերոնշյալ մանկապարտեզի նախկին սան Արեն Հարությունյանի ծնողի բարձրաձայնած հարցի առնչությամբ կատարվել է ուսումնասիրություն: Պարզվել է, որ ծնողները եւ աշխատակիցները հանդիպման ժամանակ փաստել են դաստիարակ Նունե Մարգարյանի՝ երեխաների նկատմամբ ունեցած սիրո, հոգատար եւ ջերմ վերաբերմունքի մասին, որը վայելում է ծնողների հարգանքը եւ վստահությունը: